CELEX: 32004D0925
Language: da
Date: 2004-12-22 00:00:00
Title: 2004/925/EF: Rådets afgørelse af 22. december 2004 om ændring af afgørelse 2004/197/FUSP om oprettelse af en mekanisme til administration af finansieringen af de fælles udgifter til EU-operationer, der har indvirkning på militær- eller forsvarsområdet (Athena)

31.12.2004   
            
            
               DA
            
            
               Den Europæiske Unions Tidende
            
            
               L 395/68
            
         
      RÅDETS AFGØRELSE
   
   af 22. december 2004
   om ændring af afgørelse 2004/197/FUSP om oprettelse af en mekanisme til administration af finansieringen af de fælles udgifter til EU-operationer, der har indvirkning på militær- eller forsvarsområdet (Athena)
   (2004/925/EF)
   RÅDET FOR DEN EUROPÆISKE UNION HAR —
   under henvisning til traktaten om Den Europæiske Union, særlig artikel 13, stk. 3, og artikel 28, stk. 3, og
   ud fra følgende betragtninger:
   
               (1)
            
            
               Rådet vedtog den 23. februar 2004 afgørelse 2004/197/FUSP (1), hvilken ifølge den første revision finder sted inden udgangen af 2004.
            
         
               (2)
            
            
               Rådet noterede sig ved vedtagelsen af fælles aktion 2004/570/FUSP af 12. juli 2004 om Den Europæiske Unions militæroperation i Bosnien-Hercegovina (2) behovet for at overveje en række spørgsmål i forbindelse med den kommende revision af Athena.
            
         
               (3)
            
            
               Afgørelse 2004/197/FUSP bør derfor ændres —
            
         TRUFFET FØLGENDE AFGØRELSE:
   Artikel 1
   I afgørelse 2004/197/FUSP foretages følgende ændringer:
   
               1)
            
            
               I artikel 14:
               
                           a)
                        
                        
                           Stk. 2 affattes således:
                           »2.   Desuden afholder Athena de fælles aktionsudgifter, der er opført i bilag II, i perioden fra godkendelsen af krisestyringskonceptet for operationen indtil udnævnelsen af en øverstbefalende for operationen. Under særlige omstændigheder kan specialkomitéen efter høring af Den Udenrigs- og Sikkerhedspolitiske Komité ændre det tidsrum, hvori de udgifterne afholdes af Athena.«
                        
                     
                           b)
                        
                        
                           Følgende stykker tilføjes:
                           »6.   Specialkomitéen kan fra sag til sag beslutte, at visse ekstraomkostninger ud over dem, der er opført i bilag III-B, på grund af særlige omstændigheder skal betragtes som fællesudgifter til én given operation i dens aktive fase.
                           7.   Rådet og specialkomitéen orienteres af medlemsstaterne, via administratoren, om de omkostningsdelingsordninger, som de deltager i inden for rammerne af en EU-operation.«
                        
                     
         
               2)
            
            
               I artikel 21, stk. 3, tilføjes følgende punktum:
               »Forslagene betragtes som godkendt, medmindre specialkomitéen senest den 15. marts træffer anden beslutning.«
            
         
               3)
            
            
               I artikel 24, stk. 4, tilføjes følgende punktum:
               »Når operationen er planlagt til at vare mere end seks måneder, indbetales den resterende del af bidragene dog i halvårlige rater. I så tilfælde indbetales første rate inden to måneder, efter at operationen er indledt; anden rate indbetales inden en frist, der fastsættes af specialkomitéen efter indstilling fra administratoren under hensyntagen til de operative behov. Specialkomitéen kan fravige disse bestemmelser.«
            
         
               4)
            
            
               I artikel 28 nummereres den eksisterende tekst og bliver stk. 1, og følgende stykke tilføjes:
               »2.   Når indbetalingen foretages højst ti dage for sent, påløber der ingen renter. Når indbetalingen foretages mere end ti dage for sent, beregnes der renter for hele forsinkelsen.«
            
         
               5)
            
            
               I artikel 29 tilføjes følgende stykke:
               »6.   Specialkomitéen kan godkende regler for afholdelsen af fælles udgifter, der fraviger stk. 4.«
            
         
               6)
            
            
               I artikel 38 tilføjes følgende stykke:
               »8.   Hver medlemsstat, som deltager i en operation, underretter senest den 31. marts hvert år administratoren, om nødvendigt via den øverstbefalende for operationen, om de ekstraomkostninger, medlemsstaten har afholdt til operationen i det foregående regnskabsår. Disse oplysninger opdeles, så de viser de vigtigste udgiftsposter. Administratoren samler disse oplysninger med henblik på at give specialkomitéen et overblik over ekstraomkostningerne ved operationen.«
            
         
               7)
            
            
               I bilag II affattes første afsnit således:
               »Ekstraomkostninger til den nødvendige transport og indkvartering for de militære styrkers undersøgelsesmissioner og forberedelser (især fact-finding-missioner og rekognoscering) med henblik på en specifik EU-militæroperation.«
            
         Artikel 2
   Denne afgørelse træder i kraft den 1. januar 2005.
   Artikel 3
   Denne afgørelse offentliggøres i Den Europæiske Unions Tidende.
   
      Udfærdiget i Bruxelles, den 22. december 2004.
      
         
            På Rådets vegne
         
         C. VEERMAN
         
         
            Formand
         
      
   
   
      (1)  EUT L 63 af 28.2.2004, s. 68.
   
      (2)  EUT L 252 af 28.7.2004, s. 10.